Håndtering af byggesagsgebyrer i 2015 
Sagsfremstilling 
8.      Håndtering af byggesagsgebyrer i 2015  
                                                                                                                        Åbent 
Sagsnr.: 326-2014-8037        J.nr.: 02.34.00            Osvald Skov.: 326-2014-352108 
  
[adresse] 
Ved budgetvedtagelsen for 2015 blev følgende takster for byggesagsgebyret besluttet: 
  
  
Den faste takst for småbygningerne er den samme som nuværende takst for denne type bygninger. Med den 
angivne timepris svarer den faste takst til 5 timers sagsbehandlingstimer efter byggeloven, hvilket skønnes værende 
en gennemsnitlig arbejdsindsats på denne type sager. 
  
Det er muligt at opkræve byggesagsgebyret i én eller to rater.  Ved valg af én rate betales det samlede gebyr for 
hele sagsbehandlingen, når bygningen lovligt kan tages i brug. Ved valg af to rater vil første rate forfalde til betaling, 
når byggetilladelsen meddeles, og anden rate vil forfalde til betaling, når bygningen lovligt kan tages i brug.  
  
Der må forventes en nedgang i gebyrindtægt de første par år, grundet forskydning i tidspunkt for opkrævning.  
Det foreslås, at der opkræves gebyrer i to rater, idet der udstedes tilladelser, som ikke udnyttes, mens andre 
byggesager kan vare op til flere år.  
  
I tilfælde af, at ansøger i løbet af processen trækker sin ansøgning tilbage, og sagen derfor annulleres, kan der 
kræves gebyr for den tid, der er gået fra byggesagens start, til den annulleres. Ved småbygninger betyder det, at den 
faste takst på 2.250 kr. forfalder til betaling ved tilbagetrækning af en ansøgning. Ved tilbagetrækning af en 
ansøgning om om- og tilbygning til eksisterende privat bebyggelse opkræves der ikke gebyr, mens der opkræves 
gebyr ved øvrige byggeansøgninger på den medgåede tid frem til tilbagetrækningen. 
  
Det er muligt at opkræve gebyr for forhåndsdialogmøder. Det foreslås, at det første møde, der afholdes, er gebyrfrit. 
Herefter starter tidsregistreringen som grundlag for gebyropkrævningen. 
  
Klagesagsbehandling i form af klager til henholdsvis Statsforvaltningen og Natur- og Miljøklagenævnet, politi og 
retssager mv. kan medregnes, hvis forløbet tidsmæssigt finder sted, inden byggesagen er afsluttet med endelig 
lovlig ibrugtagning af bebyggelsen. Klages der efter byggesagens afslutningstidspunkt, kan tidsforbruget ikke 
medregnes. 
  
Tidsforbruget i forbindelse med lovliggørelsessager medregnes efter samme principper som ved en "almindelig" 
byggesag, idet der kan opkræves gebyr for perioden, fra kommunen har påbegyndt lovliggørelsessagen, og frem til 
byggeriet er lovliggjort, og kommunen kan afslutte lovliggørelsessagen. For lovliggørelsessager, som vedrører 
småbygninger, vil der opkræves gebyr ved den faste takst, mens lovliggørelsessager vedr. om- og tilbygninger 
behandles gratis.  Der skelnes ikke mellem retslig eller fysisk lovliggørelse. 
  
Til- og ombygning til eksisterende privat boligbebyggelse  
(byggesager omfattet af BR 10 kap. 1.3.1, stk. 1, nr. 3-5 og BR 10 kap. 
1.3.2, stk. 1, nr. 1.) 
Gratis 
Små bygninger, såsom f.eks. carporte, garager, udhuse, drivhuse m.v. 
og tilbygninger hertil  
(byggesager omfattet af BR 10 kap. 1.3.1, stk. 1, nr. 1 og 2, og BR 10 
kap. 1.5, stk. 1, nr. 1-3) 
2.250 kr. 
Øvrige sager 
447 kr./time 
Det følger af Energistyrelsens gebyrvejledning til kommunerne, at det er vigtigt, at der udarbejdes en intern instruks i 
kommunen, som indeholder kommunens retningslinjer for opkrævning og konteringer af gebyrer samt opgørelse af 
udgifter forbundet med gebyrordningen, retningslinjer samt retningslinjer for fordeling og kontering af timer i 
kommunen. Dette arbejde pågår. 
  
BEHANDLING 
Direktionen, Teknik- og Miljøudvalget, Økonomiudvalget og Kommunalbestyrelsen. 
  
INDSTILLING 
Teknik- og udviklingsdirektøren indstiller  
· at byggesagsgebyret opkræves i to rater 
· at der tages gebyrer for forhåndsdialoger ved afholdelse af mere end ét møde 
· at der tages gebyr for tilbagetrækning af ansøgninger. 
  
ØKONOMISKE KONSEKVENSER 
Ved opkrævning af gebyret i to rater forventes det, at faldet af indtægten de næste par år vil være mindre, end hvis 
gebyret opkræves af én rate. 
Direktionens møde den 25. november 2014: 
Direktionen vedtog at anbefale teknik- og udviklingsdirektørens indstilling. 
  
  
  
Teknik- og Miljøudvalgets møde den 1. december 2014: 
Udvalget vedtog at anbefale teknik- og udviklingsdirektørens indstilling og udvalget ønsker i 2015 at blive 
orienteret om praksis ved udvalgets kvartalsmæssige dagsordenspunkter omkring servicemålopfølgning. 
